মারিয়ানলি তেহাদা

মারিয়ানলি তেহাদা বার্গোস (জন্ম ৪ জুলাই ১৯৯২) একজন ডোমিনিকান অভিনেত্রী এবং মডেল। তিনি মিস মুন্ডো ডোমিনিকানা ২০১১ বিজয়ী এবং মিস ওয়ার্ল্ড ২০১১ প্রতিযোগিতায় ডোমিনিকান প্রজাতন্ত্রের প্রতিনিধিত্ব করলেও কোন স্থান অর্জনে ব্যর্থ হন। অভিনেত্রী হিসেবে সমালোচকদের নিকট প্রশংসিত পিকক সিরিজ ওয়ান অফ আস ইজ লাইং (২০২১–২০২২)-এ ব্রনউইন রোহাস চরিত্রে তার অভিনয় উল্লেখযোগ্য।

প্রারম্ভিক জীবন
তেহাদা ১৯৯২ সালের ৪ জুলাই সান ফ্রান্সিসকো ডে মাকোরিসে জন্মগ্রহণ করেন। পরবর্তীতে তিনি নিউ ইয়র্ক সিটিতে চলে যান। ছয় থেকে চৌদ্দ বছর বয়স পর্যন্ত তিনি ব্যালে নৃত্য করতেন।

 পেশাজীবন 
মডেল
মডেল হিসেবে তিনি ২০১১ সালে মিস মুন্ডো ডোমিনিকানা সুন্দরী প্রতিযোগিতার মুকুট অর্জন করেন। পরবর্তীতে লন্ডনে মিস ওয়ার্ল্ড প্রতিযোগিতায় ডোমিনিকান প্রজাতন্ত্রের প্রতিনিধিত্ব করেন।

অভিনেত্রী
তেহাদা ২০১৩ সালে রোমান্টিক কমেডি চলচ্চিত্র হুজ দ্য বস?-এর মাধ্যমে অভিনয় জীবন শুরু করেন। এছাড়া তিনি টেলিভিশন চলচ্চিত্র দ্য পার্জ এবং অরেঞ্জ ইজ দ্য নিউ ব্ল্যাক-এ অভিনয় করেছেন। ২০১৯ সালের অক্টোবরে তাকে পিকক টেলিভিশন পাইলট মিস্ট্রি ড্রামা সিরিজ ওয়ান অফ আস ইজ লাইং-এ অভিনয়ের জন্য বাছাই করা হয়। সিরিজটি ক্যারেন এম. ম্যাকম্যানাস রচিত ২০১৭ সালের একই নামের উপন্যাসের উপর ভিত্তি করে নির্মিত। যদিও সিরিজটির নির্মাণ কোভিড-১৯ মহামারীর জন্য বিলম্বিত হয়েছিল। তেহাদা ২০২১ এবং ২০২২ সালে প্রচারিত দুই মৌসুমের এই সিরিজটিতে ব্রনউইন রোহাস চরিত্রে অভিনয় করেছেন।

২০২৪ সালে তাকে জোডি টমাসের বইয়ের ওপর ভিত্তি করে নির্মিত নেটফ্লিক্সের রোমান্টিক ওয়েস্টার্ন সিরিজ র্যানসম ক্যানিয়ন-এ অভিনয়ের জন্য নির্বাচন করা হয়।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:ডোমিনিকান প্রজাতন্ত্রের চলচ্চিত্র অভিনেত্রী
বিষয়শ্রেণী:ডোমিনিকান প্রজাতন্ত্রের টেলিভিশন অভিনেত্রী
বিষয়শ্রেণী:ডোমিনিকান প্রজাতন্ত্রের নারী মডেল
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:১৯৯২-এ জন্ম